སྤྱི་ནོར་༸གོང་ས་༸སྐྱབས་མགོན་སྐུ་ཕྲེང་བཅུ་བཞི་པ་ཆེན་པོ་མཆོག་གི་མཚུངས་ཟླ་མེད་པའི་མཁྱེན་རླབས་དང་།སྐུའི་གསང་བ་གསུམ་ལ་ཚུལ་བསྟན་སྐུ་གེགས་ཀྱི་མཚན་མས་མ་རེག་པར་རང་ཅག་བོད་འབངས་སྐྱེ་འགྲོ་ཡོངས་ཀྱི་བསོད་ནམས་ཀྱི་དཔལ་དུ་བཞུགས་པ་ནི།ཆེས་ཤིན་ཏུ་རྙེད་པར་དཀའ་བའི་སྐལ་བཟང་གི་གནས་སྐབས་ཡིན་པས།དགའ་སྒོམ་དང་བཀའ་དྲིན་སྙིང་བཅངས་ཞུ་བཞིན་ཡོད།༸གོང་ས་མཆོག་གིས་ཕྱི་ལོ་༢༠༡༡ཟླ་༩ཚེས་༢༤ཉིན་སྐུའི་ཡང་སྲིད་ཕེབས་ཕྱོགས་སྐོར་གལ་ཆེའི་བཀའ་ཡིག་བསྩལ་བར་བཀའ་ཤག་གི་ངོས་ནས་མཐའ་གཅིག་ཏུ་རྒྱབ་སྐྱོར་ཞུ་རྒྱུ་ཡིན།དོན་གནད་དེའི་ཐད་ཐག་གཅོད་གནང་རྒྱུའི་སྐུ་དབང་ཡོངས་རྫོགས་༸གོང་ས་མཆོག་ཁོ་ན་ལ་ཡོད་པ་ལས།རྒྱ་ནག་དམར་པོའི་གཞུང་ལ་ཐེ་བྱུས་བྱེད་དབང་སྤ་ཙམ་མེད།